text: سندويش الدجاج المسخن
text: #000003
text: · يفرم البصل الى جوانح رقيقه ويرفع مع زيت الزيتون على النار .
text: #000006
text: · بعد ما يذبل و يصبح شفافا بعض الشئ يضاف الدجاج الذي يقطع إلى بضع قطع لسهولة الطهي و يقلب على نار هادئة لمدة عشر دقائق .
text: #000007
text: · نضيف عصير الليمون و السماق و الملح و يترك لمدة نصف ساعة تقريباً حتى ينضج و يصبح الدجاج متشرباً للتوابل بشكل كامل ثم يترك حتى يبرد تماماً .
text: #000008
text: · يفرد الخبز و يحشى بالخلطة و يزين بالصنوبر و البقدونس المفروم و يلف على شكل عرائس .
text: #000009
text: · يصف في صينيه و يدخل للفرن حتى يتحمر الخبز قليلاً أو يكبس على الشوايه الكهربائيه و هي تعطي للسندويش شكلاً جميلا ً .
text: #000010
text: وصفات تانية ممكن تعجبك
text: #000012
text: طريقة لذيذة , أنا اتعلمت المسخن من صديقة فلسطينية و هم بيستعملوا للمسخن خبز خاص ( أظن اسمه خبز الطابون أو خبز الشراك )و ما بيقدموه بشكل سندويش و هي طريقة السندويشات طريقة جديدة بس أظن أنها عملية أكتر من الطريقة الأصلية .
text: #000015
text: طريقتي لسندويش المسخن الفلسطيني بتشبه طريقتك , أنا بستعمل خبز الصاج , بسلق دجاجة كاملة مع شوية بهارات بعدها بنظفها من العظم و الجلد , بقلي كم بصلة مفروميين ناعم بزيت زيتون و بتبلهم بالسماق و بهارات حسب الذوق متل الهال أو
  الكمون أو الكركم أو القرفة و بضيف فوقهم الدجاج و بحرك شي عشر دقايق لحتى يتبل الدجاج بالبهارات و البصل
  أفرد خبز الصاج و أقسمه لمستطيلات و بعدها أحشيه بحشوة الدجاج و أرش فوقهم شوية صنوبر و لوز محمصين و أرتب السندويشات بصينية مدهونة و بعدها أدهن السندويش دهنة صغيرة بمرقة دجاج و بعدها بشوية زيت زيتون و في الفرن لحتى يتقرمشوا ,, يممم بالفعل و لا أطيب
text: #000016
text: ألف شكر لك أختي العزيزة على نشر الوصفه وجربت طريقة سلق الدجاج لوحده بس لاحظت الفرق بقوة النكهة لان طبخه مع السماق والبصل والحمض بيخلي الدجاج يتشرب النكهة بقوةوبيدوب مع جوانح البصل بشكل رائع يممم
  وفكرة السندويش وجدتها مناسبه للبوفيه وللرحلات وسهل الاكل للاطفال لان الفلسطينين بيعملوامتل فته بيحطوا الخبز اللي قلتيه وبيفردوا عليه المسخن وبيزينوا بالمكسرات
  وبرجع بشكرك ألف شكر على طريقتك لانو فيها مزيج من البهارات اللي أكيد بتضيف نكهة رائعه
text: #000018
text: ممم رح جرب المرة التانية ان حضر المسخن من دون سلق الدجاج و ببقى بخبرك شو صار معي اذا الله راد
text: #000021
text: أختي الشكر ليك على هل الوصفات المرتبة الي عم تبعتيها , عن جد تسلم هل الدياات
text: #000022
text: الله يبارك فيكي اخت ام عبادة على هالمسخن انا ولا مرة عاملتو او اكلتو بس سمعت انو طيب كتير ورح جربو انشالله
  بس بدي اسال سؤال لمااضع الصدورة فوق البصلة المدبلة واضيف السماق وعصير الليمون والبهار ما في داعي للماء حتى ينضج الدجاج ويصير في مرقة ولا الليمون والزيت بيكفوا وايضا بيطلع حامض كتير ولا نحن منتحكم بالحموضة لان عندي سماق اصلي كتير طعمتو ظاهرة والف شكر
text: #000023
text: أهلين أختي أم نور بتسعدني مشاركتك وتعليقك على الوجبه كتير
  وبالنسبه للدجاج ما بحتاج للماء لانو الحمض بيكفي والصدور ما بتاخد وقت لتستوي ولا تنسي تقطعيهم شوي
  وبالنسبه لدرجة الحمض بالليمون بيكون كتير معتدل وأنت بتحطي سماق على ذوقك وطلب العيله بتحبوا السماق ظاهر كتري او بتحبي النكهة معتدله وتعطي نكهة الدجاج حقها فلا تكتري
  وبتمنى تجربيه والف صحه وهنا
text: #000024
text: و عن جد أنا كمان كتير كتير اشتقتلك و لباقي الخوات , و ان شاء الله أخر مرة بيصير هيك
text: #000028
text: السلام عليكم والله صدق من قال ان حلب ام الطبخ والادب فما بالكم لما تكون الطبخة من ايدين بنت حلب المذوقة ام عبادة اللي طبخها لا يعلى عليه واسالو مجرب سلمت يداك يا غاليتي
text: #000029
text: ألف شكر ليك أم عبادة على الصور , عن جد شي مرتب و بيفتح النفس
text: #000031
text: سلم دياتك على هالاكلة جربتا وشو طلعت طيبة عنجد نكهة السماق والحامض فخامة حسيتا مع الجاج :p الله يبارك فيكي
text: #000033
text: ان شاء الله رب العالمين رح يفرجها قريب :roll ادعولنا
text: #000038